# ממשלת בריטניה

ממשלת הוד מלכותו
His Majesty's Government|  |
|  |
| הווייטהול ברובע וסטמינסטר שבלונדון בו מרוכזים מרבית משרדי הממשל הבריטי |
|
מידע כללי |
|
מדינה | הממלכה המאוחדת הממלכה המאוחדת |
|
תחום שיפוט |
הממלכה המאוחדת  |
|
סוכנות אם | המלוכה הבריטית המלוכה הבריטית |
|
סוכנות בת |  קבינט ממשלת בריטניה |
|
ראש |
ראש ממשלת בריטניה |
|
מנהל |
מזכיר הקבינט |
|
מטה מרכזי |
לונדון, בריטניה |
| gov.uk |
|   |

בניין משרד החוץ, חבר העמים והפיתוח
בניין משרד ההגנה
**ממשלת הוד מלכותו** (או **ממשלת הוד מלכותה**, כשמולכת אישה; באנגלית: **His/Her Majesty's Government**, ובקיצור **HMG** או **HM Government**) הוא התואר של ממשלת הממלכה המאוחדת - הגוף העומד בראש הרשות המבצעת של הממלכה המאוחדת.

בתקופת האימפריה הבריטית שימש התואר "ממשלת הוד מלכותו" רק כתוארה של הממשלה האימפריאלית שישבה בלונדון, ולא על מנת לתאר את הרשות המבצעת הבריטית. עם התנתקותן של מדינות חבר העמים הבריטי מהאימפריה, החל התואר לתאר רק את הממשלה בממלכה המאוחדת, אף שאירעו מקרים שגם בדומיניונים שונים או בממלכות חבר העמים הבריטי, נעשה שימוש בתואר זה על מנת לתאר את הממשלה המקומית.

ממשלת בריטניה שולטת בפועל בממלכה המאוחדת וכן במספר שטחים תלויים אשר אינם מהווים חלק מהממלכה המאוחדת ובהם הטריטוריות הבריטיות שמעבר לים ואיי התעלה.

## המלוכה הבריטית והממשלה

המלך הבריטי המכונה גם הכתר הוא ראש המדינה והריבון. המלך נוטל חלק סימבולי במערכת השלטונית של הממלכה ואינו מעורב בעניינים פוליטיים או מזוהה עם מחנה פוליטי כלשהו. עם זאת, סמכותו של הכתר, לניהול המדינה נותרה על ידי הממשלה.

ראש הממשלה מקיים גם פגישה שבועית עם המלך, בה מעדכן אותו בענייני הממשלה והמדינה.

הכתר מחזיק סמכויות פררוגטיבות כאשר רוב הסמכויות הללו מואצלות מהכתר לשרים שונים או פקידי ממשלה אחרים, אשר רשאים להשתמש בהן ללא צורך בקבלת הסכמת הפרלמנט:

### סמכויות בענייני פנים

* **הסמכות למנות ראש ממשלה**- סמכות זו מופעלת על ידי המלך באופן אישי. כאשר לאחר הבחירות הכלליות הוא ממנה את המועמד בעל הסבירות הגבוהה ביותר להיות מסוגל לקבל אמון רוב בבית הנבחרים.
* **מינוי ופיטור שרים**- ראש הממשלה מייעץ למלך או למלכה במינוי חברי הקבינט, ובפועל ראש הממשלה הוא הקובע מי יהיו חברי הקבינט.
* **אשרור חוקים מלכותי** -חתימה מלכותית להצעות חוק שהתקבלו בפרלמנט, הנדרשת על מנת שחוק ייכנס לתוקף.
* **המפקד העליון של הכוחות המזוינים**- סמכות זו מופעלת באמצעות האמנה החוקתית מחייבת שבמקרה של פריסת הכוחות המזוינים לפעולה צבאית, האישור יינתן על ידי ראש הממשלה, מטעם הכתר. בנוסף מועצת ההגנה אחראית בשם הכתר על גיוס וארגון הכוחות הצבאיים.
* **מינוי חברי המועצה המלכותית-** גוף היועצים לריבון הממלכה המאוחדת. רוב חברי המועצה הם פוליטיקאים בכירים שכיהנו או שמכהנים בבית הנבחרים או בבית הלורדים.
* **הנפקה והחרמת דרכונים** -הסמכות להנפיק או לשלול דרכונים בריטיים לאזרחים בריטים. סמכות זו מואצלת למזכיר הפנים.
* **חנינה מלכותית**- סמכות החנינה של כל עציר, נאשם או אסיר, וכן הסמכות להקל בכל עונש שהטיל בית משפט על כל אדם.
* הענקת ושלילת תוארי כבוד- הסמכות להעניק ולשלול תוארי כבוד מלכותיים.

### סמכויות בענייני חוץ

* **אשרור אמנות בינלאומיות**- חתימה על אמנות בין הממלכה המאוחדת לבין מדינות אחרות.
* **הכרזת מלחמה וחתימת הסכמי שלום עם מדינות אחרות**- סמכות זאת מואצלת להצבעה של קבינט ממשלת בריטניה.
* **פריסת כוחות מזוינים מעבר לים**- ההחלטה לפרוס את הכוחות המזוינים מעבר לים מואצלת ונתונה בידי ראש הממשלה או הקבינט.
* **הכרה דיפלומטית**- הסמכות להכיר במדינות וישויות.
* **מינוי וקבלת דיפלומטים**- הסמכת שגרירים מטעם המדינה, קבלת כתבי אמנתם של שגרירים ממדינות זרות.

## מבנה

### הקבינט ומזכירי המדינה

הגוף רשמי בו חברים השרים הבכירים בממשלה. חברי הקבינט נבחרים על ידי ראש ממשלת הממלכה המאוחדת. החברים בקבינט נושאים בתואר "מזכיר המדינה" אשר הם הדרגה הבכירה ביותר וכל אחד מהם עומד בראש משרד ממשלתי הנקרא מחלקה. חברי הקבינט חייבים להיות חברי אחד מבתי הפרלמנט של הממלכה המאוחדת. הקבינט מהווה את גוף קבלת ההחלטות המרכזי של הרשות המבצעת בבריטניה.

### שרי המדינה

בניין האדמירליות הישן בו שוכן משרד העסקים והמסחר
בניין משרד החינוך בווסטמיניסטר
בניין משרד המשפטים
בניין אוצר הוד מלכותו
שר מדינה (באנגלית: Minister of State) הוא הדרג השני בהיררכיה המיניסטריאלית בממשלת הממלכה המאוחדת. שרי מדינה משמשים תחת שרי הקבינט (Secretaries of State) במחלקות ממשלתיות שונות, ואחראים לניהול תחומים מסוימים בתוך המשרד שאליו הם משויכים. מדובר בדרג בכיר יותר מזה של סגן שר פרלמנטרי (Parliamentary Under-Secretary of State), אך נמוך ממעמדם של שרים החברים בקבינט. שרי מדינה ממונים על ידי ראש הממשלה ומקבלים על עצמם תחומי אחריות מואצלים מתוך סמכויות השר הבכיר במשרד. האחריות ניתנת להם לרוב בכתב, והם מדווחים לשר הקבינט של אותו משרד. שר מדינה עשוי להיות אחראי, למשל, על תחום ההגירה במשרד הפנים, על מדיניות הסחר במשרד הכלכלה, או על חינוך גבוה במשרד החינוך. שרי מדינה משתתפים בדיונים פרלמנטריים, משיבים לשאילתות מטעם הממשלה, ולעיתים מייצגים את הממלכה המאוחדת בפורומים בינלאומיים. עם זאת, הם אינם חברים בקבינט, למעט מקרים חריגים שבהם ראש הממשלה מזמין שר מדינה להשתתף בישיבות מסוימות בהתאם לחשיבות הנושא.

### תת-מזכיר מדינה פרלמנטרי

תת מזכיר מדינה פרלמנטרי (מכונים: Parlimentary Under-Secratery of State) הוא הדרג השלישי בהיררכיה המיניסטריאלית בממשלת הממלכה המאוחדת. תפקידם של נשואי משרה זו הוא לתמוך ולסייע למזכירי המדינה שעומדים בראש המשרדים הממשלתיים שבו הם מכהנים.
לרוב מוקצים לתת המזכיר תחומי אחריות נוספים במשרד, שבהם הוא פועל בשמו של מזכיר המדינה. חלוקת התפקידים ותחומי האחריות של תת-המזכיר יכולה להיקבע על ידי ראש הממשלה בעת המינוי, או על ידי מזכיר המדינה במשרד עצמו.

תת המזכיר פועל תחת כלל משפטי הנקרא ״עקרון קרלטונה: (Carltona principle), במסגרת הכלל שרים זוטרים במשרד רשאים להפעיל סמכויות סטטוטריות הנתונות באופן רשמי למזכיר המדינה הממונה על המשרד. על פי עיקרון זה, החלטות שמתקבלות על ידם נחשבות מבחינה חוקתית להחלטותיו של מזכיר המדינה עצמו.

בניין משרד הבריאות והרווחה
בניין משרד הפנים
## מחלקות הממשלה

 ערך מורחב – **קבינט ממשלת בריטניה**

הקבינט של קיר סטארמר (2024)| שם המחלקה |
| --- |
| משרד הקבינט |
| אוצר הוד מלכותו |
| משרד החוץ הבריטי |
| משרד הפנים |
| משרד ההגנה |
| משרד המשפטים |
| המשרד לביטחון אנרגטי ונטו אפס |
| משרד התובע הכללי |
| המשרד לעסקים ומסחר, נשיא מועצת המסחר |
| משרד התרבות, המדיה והספורט |
| המשרד להגנת הסביבה, המזון והכפר |
| המשרד לענייני דיור, קהילות וממשל מקומי |
| משרד החינוך |
| משרד המדע, החדשנות והטכנולוגיה |
| משרד התחבורה |
| משרד העבודה והפנסיות |
| משרד הבריאות והרווחה |
| משרד צפון אירלנד |
| משרד סקוטלנד |
| משרד ויילס |
| מנהיג בית הנבחרים |
| מנהיג בית הלורדים |

## ראו גם

* ראש ממשלת בריטניה
	+ השאלות לראש הממשלה
* קבינט ממשלת בריטניה
* סגן ראש ממשלת בריטניה

## קישורים חיצוניים

 מדיה וקבצים בנושא **ממשלת בריטניה** בוויקישיתוף

* אתר האינטרנט הרשמי של ממשלת בריטניה (באנגלית)

* ממשלת בריטניה, ערוץ באתר Twitch.tv
* אתר משרד ראש הממשלה
* רשימת שרי ממשלת בריטניה
* אוריה בר-מאיר, אדוני השר, באתר יס מיניסטר, 2 באוקטובר 2020
* כתבי ממשלת בריטניה בפרויקט גוטנברג (באנגלית)

## הערות שוליים